У 1972 годзе Міёры набылі статут горада. Праславіўся край самабытнымі таленавітымі людзьмі. У краіне і за яе межамі вядомы імёны стваральніка дзяржаўнага хору Рэспублікі Беларусь Генадзя Цітовіча, пісьменніка і дзяржаўнага дзеяча Вацлава Ластоўскага, паэтаў Яна Гушчы, Сяргея Панізніка, Пятра Сушко, Франца Сіўко. Міёрская зямля дала цэлае сузор’е Герояў Сацыялістычнай Працы: гэта старшыні калгасаў Іван Анісімаў і Пётр Кандрашоў, звеннявая па льну Леакадзія Зімнік, былы кіраўнік раёна Ульяна Крышталевіч. Ужо ў мірны час Героем Савецкага Саюза стаў наш зямляк Ягор Томка. Кожнае пакаленне пакідала свой радок у летапісе краю. У гэтыя дні, а сёння і заўтра асабліва, Міёры адзначаюць 500-годдзе з дня нараджэння.